চৰাইদেউঃ চৰাইদেউ জিলাৰ প্ৰতিটো বাট-পথ জৰাজীৰ্ণ হৈ পৰাত আহ-যাহত ব্যাপক সমস্যাত পৰিছে জিলাখনৰ লোক সকল৷ বহিঃজগতৰ সৈতে যোগাযোগ কৰা প্ৰতিটো পথেই পূৰ্বৰ পকী বোৰ এৰি গৈ গাড়ী মটৰটো দুৰৰ কথা খোজকাঢ়িব নোৱাৰা পৰিবেশৰ সৃষ্টি হৈছে৷ দল-সংগঠনে বাট-পথসমূহ মেৰামতিৰ দাবী উত্থাপন কৰি আহিছে যদিও ৰাজ্য চৰকাৰে গুৰুত্ব আৰোপ নকৰাৰ অভিযোগ উত্থাপন কৰি আজি সদৌ অসম ছাত্ৰ সন্থাই প্ৰতিবাদ সাব্যস্ত কৰে৷ চৰাইদেউ মহকুমা ছাত্ৰ সন্থাই এক সমদল উলিয়াই সোণাৰিস্থিত গড়কাপ্তানী পথ সংমণ্ডলৰ কাৰ্যালয়ত উপস্থিত হৈ কাৰ্যালয়টো ঘেৰাও কৰে।
সোণাৰিত আছুৰ প্ৰতিবাদ, পথ মেৰামতিৰ দাবী